Radioaloqa vositalariga, televideniye va radioeshittirish dasturlarini qabul qilishga ta’sir etuvchi radioxalaqitlarni bartaraf etish uchun buyurtma qabul qilish va ko‘rib chiqish tartibi to‘g‘risida yo‘riqnomani tasdiqlash haqida

O‘zbekiston Respublikasining “Aloqa to‘g‘risida”, “Radiochastotalar spektri to‘g‘risida”, “Fuqarolar murojaati to‘g‘risida”gi qonunlariga, O‘zbekiston Respublikasi Vazirlar Mahkamasining 1998-yil 10-iyuldagi “Chastota spektridan foydalanish, teleradiodasturlarni shakllantirish va tarqatish hamda ma’lumotlar uzatish samaradorligini oshirish yuzasidan qo‘shimcha chora-tadbirlar to‘g‘risida”gi 293-son, 2004-yil 7-maydagi “O‘zbekiston aloqa va axborotlashtirish agentligi faoliyatini takomillashtirish chora-tadbirlari to‘g‘risida”gi 215-son qaroriga muvofiq buyuraman:
 1. “Radioaloqa vositalariga, televideniye va radioeshittirish dasturlarini qabul qilishga ta’sir etuvchi radioxalaqitlarni bartaraf etish uchun buyurtma qabul qilish va ko‘rib chiqish tartibi to‘g‘risida”gi yo‘riqnoma ilovaga* muvofiq tasdiqlansin.
 2. Mazkur buyruq O‘zbekiston Respublikasi Adliya vazirligida davlat ro‘yxatidan o‘tganidan o‘n kun keyin kuchga kirgan deb hisoblansin.
 3. Mazkur buyruq kuchga kirgan kundan boshlab amaldagi O‘zPTAning 1999-yil 26-iyul 278-son buyrug‘i bilan tasdiqlangan hamda O‘zbekiston Respublikasi Adliya vazirligida 1999-yil 9-iyul 767-son bilan ro‘yxatdan o‘tgan “Radioaloqa vositalariga, televideniye va radioeshittirish dasturlarini qabul qilishga ta’sir etuvchi radioxalaqitlarni bartaraf etish uchun buyurtma qabul qilish va ko‘rib chiqish tartibi to‘g‘risida”gi yo‘riqnoma o‘z kuchini yo‘qotgan deb hisoblansin. 
 4. Mazkur buyruqning bajarilishini nazorat qilish Bosh direktor o‘rinbosari M.M. Sangilov zimmasiga yuklansin.